Ύφεση σημείωσε στο α’ τρίμηνο του 2016, η ελληνική οικονομία, σύμφωνα με τα αναθεωρημένα στοιχεία της Eurostat.

Συγκεκριμένα, το ελληνικό ΑΕΠ, κατά τους πρώτους τρεις μήνες του έτους, συρρικνώθηκε κατά 0,5% έναντι του δ’ τριμήνου του 2015 και κατά 1,4% έναντι του α’ τριμήνου του 2015.

EURONEWS H υφεσιακή εξαίρεση της Ευρωζώνης

Στις χώρες της Ευρωζώνης, ο ρυθμός ανάπτυξης διαμορφώθηκε στο 0,6% έναντι του δ’ τριμήνου του 2015 και στο 1,7% έναντι του α’ τριμήνου. Όσον αφορά την Ε.Ε., το ΑΕΠ αυξήθηκε κατά 0,5% και κατά 1,8% αντίστοιχα.

Ο μεγαλύτερος ρυθμός ανάπτυξης, σε τριμηνιαία βάση, καταγράφηκε στη Ρουμανία (1,6%) και στην Κύπρο (0,9%), ενώ η υψηλότερη ύφεση στην Ουγγαρία (0,8%) και στην Ελλάδα (0,5%).

Στα επιμέρους στοιχεία, η κατανάλωση των νοικοκυριών στις χώρες της Ευρωζώνης αυξήθηκε κατά 0,6%, οι εξαγωγές κατά 0,4% και οι εισαγωγές κατά 0,7%.

naftemporiki.gr